2001. december 28-án játszotta első mérkőzését a fehérorosz válogatottban. Pályafutása során a belorusz nemzeti csapatban 42 találkozón 193 gólt szerzett. 2006-ban bejelentette, hogy a jövőben az orosz válogatottban kíván szerepelni, de 2007. június 6-án, miután találkozott a fehérorosz szövetség elnökével, meggondolta magát. Június 9-én Horbok is pályára lépett a svájciak elleni Európa-bajnoki selejtezőn Bresztben, és miután összesítésben jobbnak bizonyultak ellenfelüknél, a fehérorosz válogatott 1994 óta először kvalifikálta magát jelentős világversenyre, jelesül a 2008-as Európa-bajnokságra. 2009 végén újra elutasította a válogatott meghívót, családi okokra hivatkozva.